Ruth Ryste

Ruth Anlaug Ryste (1932–2023) var en norsk fagforeningsleder og politiker (Arbeiderpartiet).

Hun var født i Bamble. Hun fullførte handelsskolen i 1950, og fra 1950 til 1970 arbeidet hun i sosialsektoren i Bamble kommune. Hun var vararepresentant til Bamble kommunestyre i årene 1967 til 1971. Fra 1970 to 1973 var hun sekretær i Norsk Tjenestemannslag, og hun var også styremedlem i LO fra 1969 til 1975. Hun var politisk rådgiver for  administrasjons- og forbrukerministeren fra 1. januar 1973 til 1. januar 1974, og fra 1975 til 1976 var hun sekretær i Statstjenestemannskartellet.Biografi på Stortinget.no

Fra 1976 til 1979 var hun sosialminister i Odvar Nordlis regjering. Hun var medlem av Arbeiderpartiets sentralstyre fra 1975 til 1981. I 1979 forlot hun ministerposten for å bli leder av Flyktninghjelpen. Fra 1982 til 1987 var hun leder for Statens flyktningssekretariat, og fra 1988 til 1995 var hun rådgiver i Kommunal- og regionaldepartementet. Hun var styremedlem i Nationaltheatret fra 1975 til 1982 og medlem av Kontaktutvalget mellom innvandrerbefolkningen og myndighetene fra 1984 til 1987. Mange år etter at hun hadde trukket seg fra politikken ble hun medlem av bystyret i Porsgrunn for perioden 2007 til 2011.

 Referanser 

 Eksterne lenker 


Kategori:Statsråder i Regjeringen Nordli
Kategori:Ap-statsråder
Kategori:Norske sosialministre
Kategori:Politiske rådgivere fra Arbeiderpartiet
Kategori:Lokalpolitikere i Porsgrunn
Kategori:Ap-politikere i Telemark
Kategori:Norske fagforeningspersoner
Kategori:Norske embets- og tjenestemenn
Kategori:Personer fra Bamble kommune